**Informacije o čestim greškama, slabim tačkama i preporukama za organizacije civilnog društva (OCD) za unapređenje njihovih predloga projekata, na osnovu nalaza javnog poziva za projekte OCD u lokalnim samoupravama u okviru ReLOaD programa**

Ove informacije objašnjavaju greške koje se često javljaju, a koje su utvrđene tokom evaluacije predloga projekata koje su podnele OCD. Svrha ovih informacija je da pruže pomoć OCD da unaprede kvalitet svojih predloga projekata, i izbegnu iste ili slične greške u budućnosti.

Nalazi su predstavljeni u četiri kategorije: **1. Administrativne greške, 2. Operativni i finansijski kapaciteti, 3. Relevantnost predloženih projekata, 4. Izazovi vezani za kvalitet predloga projekta.**

## **1.1 Najčešće administrativne greške, slabe tačke i preporuke**

**Administrativne greške i slabe tačke** – ovo se odnosi na razloge koji su doveli do **diskvalifikacije** predloga projekata zbog administrativnih problema. To podrazumeva sledeće:

* + korišćenje neodgovarajućih obrazaca (dokumenata) – obrasci dati u okviru javnog poziva nisu korišćeni,
  + nepotpuna projektna dokumentacija – predlog projekta OCD nije bio potpun; dokumenta koja su najčešće nedostajala su:

1. finansijska identifikaciona forma
2. finansijski izveštaj za prethodnu godinu
3. godišnji izveštaj o poslovanju
4. izjava o partnerstvu
5. lista za proveru
   * OCD nije podnela kopiju rešenja o osnivanju ili izvod o registrovanim podacima o udruženju
   * značajno prekoračenje budžetskih ograničenja (traženi iznos je bio viši od dozvoljenog maksimuma ili ispod najnižeg praga),
   * netačnost (probijanje rokova) – npr. OCD je podnela predlog projekta pre ili posle propisanih datuma,
   * trajanje predloženog projekta nije usklađeno sa javnim pozivom za OCD (kraće je ili duže nego što je predviđeno) i/ili sprovođenje predloženog projekta nije usklađeno sa smernicama javnog poziva (predviđeno vreme sprovođenja),

#### **Preporuke za OCD:**

**Kako bi se izbegle administrativne greške koje mogu dovesti do odbijanja podnetih predloga projekata, preporučujemo sledeće:**

* + pažljivo pročitajte uputstva i tabele sa često postavljanim pitanjima, i blagovremeno tražite objašnjenje,
  + počnite sa pripremom predloga projekta na vreme,
  + vodite računa da predloženi budžet i/ili trajanje projekta budu u skladu sa zahtevima javnog poziva – nemojte tražiti više ili manje novca, i nemojte predlagati duže ili kraće projekte od onoga što je naznačeno u javnom pozivu za OCD,
  + koristite samo obrasce date u okviru javnog poziva za OCD – nemojte menjati obrasce, niti izmišljati svoje,
  + u slučaju da se od vas zvanično zahteva da dostavite dodatnu dokumentaciju, molimo vas da je dostavite u naznačenom roku,
  + koristite listu za proveru kako biste bili sigurni da ste pripremili sve tražene dokumente,
  + predloženi zaposleni na projektu za koje se planira angažovanje s punim radnim vremenom ne smeju da budu zaposleni s punim radnim vremenom negde drugde,
  + kako bi se izbegao sukob interesa, zaposleni u opštini ne mogu biti angažovani na projektu,
  + ponovo prođite kroz listu za proveru pre nego što podnesete projekat i povedite računa da imate sve potrebne dokumente.

## **1.2 Najčešće greške, slabe tačke i preporuke u vezi sa operativnim i finansijskim kapacitetima**

**Operativni i finansijski kapaciteti** – ovo se odnosi na razloge zbog kojih OCD nisu uspele da prikažu dovoljan nivo operativnih i finansijskih kapaciteta neophodnih za sprovođenje predloženog projekta. U slučaju da je utvrđeno da OCD nije imala dovoljno finansijskih i operativnih kapaciteta, predlog projekta bi bio isključen iz daljeg procesa evaluacije (predlozi projekata koji su u okviru ove kategorije dobili manje od 10 poena nisu mogli da pređu prvi prag evaluacije).

Tokom poslednjeg poziva utvrđeni su sledeći problemi u vezi sa operativnim i finansijskim kapacitetima:

* + OCD koje imaju malo iskustva u sprovođenju projekata se prijavljuju za veoma velike iznose finansiranja,
  + OCD podnosilac predloga projekta nije dostavila dokaze za svoje iskustvo u upravljanju projektima i sprovođenju projektnih aktivnosti onako kako su predložene u prijavi (na primer,, nema izveštaja o uspehu prethodno sprovedenih projekata, nema informacija o projektima sprovedenim u protekle 3 godine, itd.), sprovedeni projekti nisu vezani za konkretnu tematsku oblast, ili predloženi zaposleni na projektu nemaju dovoljno iskustva u ovoj tematskoj oblasti
  + OCD podnosioci predloga nemaju dovoljno iskustva u sprovođenju projekata u zahtevanom obimu,
  + OCD podnosioci predloga nemaju kancelarijski prostor, niti bilo kakvu opremu koja bi garantovala valjano sprovođenje,
  + OCD podnosioci projekta nisu podneli radne biografije predloženih zaposlenih na projektu i/ili predloženi zaposleni nemaju odgovarajuće profesionalne veštine.

#### **Preporuke za OCD:**

* + planirajte predloge projekta realistično i u skladu sa prethodnim iskustvom; nemojte planirati projekte u nadi da ćete dobiti „barem nešto“. Takođe, predlozi projekata u iznosu do 10.000€ moraju da imaju najmanje 50 poena, dok predlozi projekata iznad 10.000€ moraju da imaju više od 75 poena. Postarajte se da racionalno planirate budžet, npr. nemojte planirati budžet od 10.001€ (osim ukoliko nije neophodno), jer to znači da ćete morati da steknete dodatnih 25 poena na evaluaciji,
  + povedite računa da adekvatno prikažete kapacitete OCD i vaših zaposlenih – podnesite relevantne radne biografije predloženih zaposlenih na projektu, kao i dokaze trenutnih i prethodnih partnerstava sa institucijama, drugim OCD, itd.
  + povedite računa da adekvatno dokumentujete kapacitete osoba koje će biti angažovane od strane partnerske organizacije (ukoliko imate partnera sa kojim aplicirate za projekat),
  + dobro objasnite i podnesite finansijsku dokumentaciju vezanu za projekte i programe koje ste kao OCD sproveli (veličina i trajanje projekta, itd.) u protekle tri godine.

## **1.3 Najčešće greške, slabe tačke i preporuke u vezi sa relevantnošću predloženog projekta**

**Relevantnost predloženog projekta** – odnosi se na razloge zašto podneti predlog projekta nije bio relevantan u odnosu na propise poziva za OCD (predlozi projekata koji su dobili manje od 18 poena u ovoj kategoriji nisu mogli da prođu drugi prag evaluacije). Napomena: predloženi projekti okarakterisani kao nerelevantni isključeni su iz dalje evaluacije.

Problemi vezani za relevantnost predloženih projekata (greške i slabosti):

* Predloženi projekat nije bio u skladu ni sa jednim prioritetom (odnosno sa oblašću) poziva za projekte,
* Predloženi projekat ima za cilj da sprovodi aktivnosti koje već sprovode opština i/ili druge javne institucije,
* Predloženi projekat nije dao dovoljno argumenata u vezi sa prepoznatim problemima,
* Ciljne grupe, korisnici i/ili drugi akteri nisu jasno definisani,
* Predloženi projekat se nije dobro usmerio na ciljne grupe i/ili na potrebe ciljnih grupa (nije dato dobro objašnjenje toga kako će ciljne grupe imati direktnu korist od projekta),
* Predloženi projekat ne donosi nikakvu dodatnu vrednost (npr., projekat je osmišljen na takav način da ne pruža nikakvu konkretnu korist ciljnoj grupi u poređenju sa praksama koje već postoje),
* Predloženi projekat nije uticao na uključivanje marginalizovanih grupa, itd.

*Napomena: nedovoljan broj poena određenog predloga projekta često predstavlja kombinaciju nekoliko razloga.*

#### **Preporuke za OCD:**

* Postarajte se da je vaš predlog projekta u potpunosti usaglašen sa prioritetnim oblastima; dostavite jasna objašnjenja problema kojim želite da se bavite (pozivajte se na relevantne analize, strateške dokumente, itd.),
* Precizno opišite ciljnu grupu i rezultate projekta i njihovu vezu sa tematskim (prioritetnim) oblastima javnog poziva; jasno opišite korist koju će korisnici projekta ostvariti na osnovu projektnih aktivnosti,
* Obezbedite potpisane izjave o partnerstvu sa drugim organizacijama civilnog društva,
* Obezbedite pisma podrške od institucija koje su saradnici na projektu (škole, centri za socijalni rad, itd.)
* Objasnite uključivanje marginalizovanih grupa, i/ili promovisanje rodne ravnopravnosti, ukoliko to postoji u okviru vašeg predloga projekta,
* Objasnite dodatnu vrednost, i/ili nove pristupe koje bi ovaj predlog doneo u lokalne zajednice.

## **1.4 Greške, slabe tačke i preporuke u vezi sa kvalitetom predloga projekata**

**Kvalitet predloga projekata –** ovaj odeljak se odnosi na razloge zašto relevantni predlozi projekata sa kompletnom projektnom dokumentacijom nisu izabrani za finansiranje. Ovi predlozi projekata OCD su prošli kroz sve pragove evaluacije, ali nisu stekli dovoljan broj poena za finansiranje (50 poena za projekte ispod 10.000€ i 75 poena za projekte između 10.000 35.000€).

Tokom poslednjeg poziva utvrđeni su sledeći problemi vezani za kvalitet predloga projekata:

* Metodologija nije jasna, a budžet, logička matrica i plan rada nisu dosledni,
* Predlozima projekata je nedostajao kvalitet, kao i odgovarajući opisi u okviru predloga - u smislu jasnoće definicija ključnih elemenata:
  + ciljevi – nejasni ili nedovoljno definisani da bi objasnili svrhu projekta,
  + rezultati – nedefinisani ili nejasni, slabo povezani ili nepovezani sa aktivnostima ili ciljevima,
  + aktivnosti – nisu opisane, nisu objašnjene ili nisu relevantne za projekat, te samim tim i nisu povezane sa rezultatima ili ciljevima,
  + indikatori – nepostojeći ili nemerljivi ili nisu relevantni za rezultate ili aktivnosti.
* Logička matrica nije logična! Nedostaju joj ključni indikatori.
* Ključni projektni dokumenti (opis projekta, logička matrica, i plan rada) nisu međusobno usaglašeni,

*Generalno gledano, ako ključni elementi projekta nisu dobro definisani, celokupan plan projekta neće valjati. Ovo može da dovede to nejasnih veza između aktivnosti, rezultata i ciljeva. Samim tim, evaluacionoj komisiji će projekat biti nejasan i neće u potpunosti razumeti projektnu ideju, što vodi do nedovoljnog broja poena i neuspeha predloga projekta.*

* Neke projektne aktivnosti nisu objašnjene u predlogu projekta, ali su deo budžeta i obratno (ne postoje predviđeni troškovi u vezi s nekim projektnim aktivnostima),
* Aktivnosti nisu prikazane u predloženom budžetu (npr. ukoliko projekat ima za cilj edukaciju omladine u oblasti zaštite životne sredine, onda aktivnosti moraju da obuhvate obuke, okrugle stolove i slično, kako bi se okupili mladi). U takvim slučajevima, troškovi obuka i okruglih stolova moraju biti prikazani kako u narativnom delu (koliko mladih će učestvovati, kako će biti odabrani, koji je uzrast, iz koje opštine, škole, šta će biti tema obuke, itd.), tako i u budžetu (broj jedinica/obuka, drugi organizacioni troškovi, kao što je honorar za predavače, itd.),
* Neke budžetske linije nemaju adekvatno narativno objašnjenje iako predstavljaju većinu predviđenih troškova.

**Preporuke za OCD:**

* Postarajte se da aktivnosti budu dobro objašnjene i relevantne u okviru projekta; takođe, aktivnosti moraju biti povezane sa rezultatima i ciljevima projekta,
* Obavezno definišite indikatore – logička matrica mora da sadrži indikatore,
* Proverite da li postoji snažna veza između plana rada, logičke matrice i budžeta,
* Pišite koncizno – nema potrebe da elaborirate detalje koji nisu relevantni – stavite se u poziciju čitaoca/evaluatora i pokušajte da uklonite nepotrebne delove,
* Počnite da pripremate predlog na vreme – nemojte odugovlačiti! Ako nešto ne razumete ili su vam potrebne smernice, pitajte za pomoć PCM trenera, mentora ili zaposlenog na ReLOaD projektu.